Marie-Victoire Lemoine

Marie-Victoire Lemoine (Paris, Frantzia, 1754 – ib., 1820ko abenduaren 2a) frantziar margolari klasizista izan zen.  

 Ibilbidea 
Charles Lemoine eta Marie-Anne Rousselleren alaba nagusiena izan zen. Bi ahizpa izan zituen, Marie-Denise Villers eta Marie-Élisabeth Gabiou, biak margolariak izan zirenak. Ezkondu ziren bi ahizpek ez bezala, Lemoine ezkongabe egoteak bere lan artistikotik bizi zen arte garaikideko emakume bakanetako bat bihurtzen lagundu zion. 

1770eko hamarkadaren hasieran, François-Guillaume Ménageot-en ikasle izan zen, eta harekin bizi eta lan egin zuen Jean Baptiste-Pierre Lebrun arte-merkatariak erositako etxe batean. Etxebizitza hori Élisabeth-Louise Vigée-Le Brunen (1755 – 1842) estudioaren ondoan zegoen, garai hartan Frantziako margolari nagusia baitzen. 1779tik aurrera, Lemoine gurasoen etxean bizi izan zen, Marie-Élisabeth ahizparekin bizitzera joan zen arte. Ahizpa hil ondoren ere bizi izan zen han. 

Lemoinek erretratuak, miniaturak eta genero-eszenak margotu zituen batez ere. Hainbat aretotan parte hartu zuen, esate baterako, Pahin de la Blancherieko Korrespondance Aretoan, 1779an. Bertan, Lamballe printzesaren erretratua (57 x 45 cm) erakutsi zuen eta bere artelanak erakusten jarraitu zuen 1796, 1798, 1799, 1802, 1804 eta 1814ko aretoetan. Azken erakusketa egin eta sei urtera hil zen, hirurogeita sei urte zituela. 

 Iruditegia 

 Erreferentziak 

 Kanpo estekak 

Kategoria:Paristarrak
Kategoria:Parisen hildakoak
Kategoria:Emakume margolariak
Kategoria:Frantziako margolariak
Kategoria:XVIII. mendeko Frantziako margolariak
Kategoria:XIX. mendeko Frantziako margolariak